डॉ. रामदरश मिश्र : जब मैं छठीं कक्षा में था तब मुझे इतना महसूस हुआ था कि मैंने कविता लिखी है. कविता मेरे भीतर की उपज थी, लेकिन कई वषरें तक शिक्षा के क्रम में उस देहाती परिवेश में ही रहा जिनमें नए साहित्य की सर्जना का कोई वातावरण नहीं था. बस में अपनी गति से लिखता जा रहा था छन्द अलंकार आदि का अभ्यास कर रहा था और हिंदी साहित्य के जो गुरु थे उनसे प्रोत्साहन प्राप्त कर रहा था. कविता में और भाषा में जो निखार स्वतः आ रहा था, वो आ रहा था लेकिन मुझे ठीक ज्ञान नहीं था कि उस समय कविता का मिजाज और भाषा का रूप कैसा है. सन 1945 में बनारस पहुँचने के बाद मैंने अपने को नए साहित्यकार के रूप में पाया और वहाँ से मेरी काव्य यात्रा प्रारंभ हुई.